PLANINSKO DRUŠTVO CELJE MATICA                                                                            Celje,  26. 8. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si
ČEZ KARNSKE ALPE V DOLOMITE 

TERZA GRANDE,  PLICHENKOFEL,  2586 m,  in  

CIMA FANES SUD,  2980 m,  

V SOBOTO in NEDELJO,  3. in 4. septembra 2011 

POTOK BELA IZPOD SVETIH VIŠARIJ IN PIAVA IZ STUDENCEV POD MOGOČNO PERALBO 

RAZMEJUJETA OBSEŽNE KARNSKE ALPE 

OD JULIJCEV NA VZHODU OZIROMA OD DOLOMITOV NA ZAHODU. 

KER PODSTAVEK KARNSKIH ALP NEKOLIKO VISI PROTI VZHODU, 

SO DESNI PRITOKI IZ RAZVEJANEGA POREČJA BELE DOLGI, LEVI PRITOKI PIAVE KRATKI, GORE NAD PIAVO PA ŽE DOLOMITSKIH OBLIK TUDI NA KARNSKI STRANI. 

NAD KOTLINO BLADEN, SAPPADA, OB MLADI PIAVI SE NA TEJ STRANI 

NA ISTI GORSKI VERIGI VRSTIJO SIERA, CLAP IN NAŠA PRVA IZBRANKA TERZA. 

DESNI PRITOKI PIAVE IZPOD DOLOMITSKIH VELIKANOV SO DOSTI DALJŠI. 

NA NAŠI POTI BOMO OB HUDOURNI BOITE PRODRLI DO CORTINE D'AMPEZZO 

IN V DRUŽBI S Petrom Pasarjem ZLEZLI NA JUŽNI VRH SKUPINE FANES ZA HRBTOM TOFAN. 

Z NAROČENIM AVTOBUSOM SE Z GLAZIJE ODPELJEMO OB ŠTIRIH ZJUTRAJ, OB 4:00. 

ONSTRAN MEJE V RATEČAH PREMERIMO OB ŠUMEČI BELI 

VSO KANALSKO DOLINO, ŽELEZNO SOTESKO PA DO IZLIVA V TILMENT PRI CARNII, 270 m. 

OD TAM NAPREDUJEMO MIMO TOLMEZZA, VILLE SANTINE IN COMEGLIANSA 

PROTI TOKU TILMENTA, DEGANA IN PESARINE POD PRELAZ FORCELLA LAVARDÊT, 1531 m.

JUTRANJO VOŽNJO SKLENEMO NA ODCEPU, 1423 m, GOZDNE CESTE. 

PO NJEJ JE OZNAČEN ODSEK 6. dolomitske poti, 

KI JI SLEDIMO OKOLI OSAMELCA MIMOIAS, 2320 m. 

POT SE VZPENJA MIMO PLANINE, 1623 m, IN ČEZ PRELAZ, 1976 m, ENAKEGA IMENA, 

PRIPELJE PA NA PRELAZ OBERENGHE, 2081 m. 

S SLEDNJEGA SE ODCEPI STEZA NA TERZO GRANDE, PLICHENKOFEL, 2586 m... 

KO SE PO ISTI POTI IN 7 urah VRNEMO Z VRHA NA IZHODIŠČE NA ODCEPU, 1423 m, 

NADALJUJEMO PRETRGANO VOŽNJO NA BLIŽNJI PRELAZ FORCELLA LAVARDÊT, 1531 m, 

Z NJEGA PA ŠE VIŠE IN ČEZ PLANINI RAZZO TER FEDERATA, 1739 m oziroma 1774 m, 

DO DOMA POROČNIKA FABBRA, RIFUGIO TENENTE FABBRO, 1783 m. PRENOČIMO. 

NASLEDNJE JUTRO SE ČEZ BLIŽNJE SEDLO CIAMPIGOTTO, 1792 m, SPUSTIMO K PIAVI, 732 m, 

ODKODER IZ PIEVE DI CADORE SKOZI CORTINO D'AMPEZZO, 1211 m, 

NA DOLOMITSKI CESTI SPET PRIDOBIVAMO VIŠINO VSE DO PRELAZA FALZAREGO, 2105m. 

PO POTI 402 SE ZAVZAMEMO ŠKRBINO FORCELLA TRAVENANZES, 2507 m, 

IN PO POTI 20b ŠE FORCELLO GRANDE, 2665 m, Z BIVAKOM DELLA CHIESA, 2652 m. 

PO PRECEJ TEŽKI JEKLENI SMERI TOMASELLI IZ LETA 1969 

DOSEŽEMO V 3 urah in pol CIMO FANES SUD, 2980 m. 

PO MALO LAŽJIH JEKLENICAH SESTOPIMO PROTI SV NA SEDELCE, SELLETTA FANIS, 2820 m, 

IN PREJ KOT V 6 urah SMO LAHKO SPET NA PRELAZU FALZAREGO, 2105 m. 

LAŽJA RAZLIČICA: FORCELLA GRANDE–LAGAZUOI, 2752 m–GALLERIA–FALZAREGO, 2105 m. 

SPET DOMA BOMO ČEZ PRELAZ MAURIA, 1298 m, okoli 23. ure. 

PRI SEBI IMEJMO OSEBNO, PLANINSKO IN EVROPSKO ZDRAVSTVENO IZKAZNICO. 

NA OBEH GORAH UPORABLJAMO ČELADO IN SAMOVAROVALNI KOMPLET. 

POLPENZION S PRENOČEVANJEM V LASTNI POSTELJNI VREČI, sacco lenzuolo, STANE 30,00 €. 

PRIJAVIMO SE V DRUŠTVENI PISARNI. PRISPEVEK ZA PREVOZ ZNAŠA 50,00 €. LAHKO 2 obroka. 

                                            DOBER KONEC TEDNA NA ZAHODU!                                  Tone Primožič

